Hercule Poirot

Hercule Poirot (Erkil Poaro; Spa, Belgija, 1885 - Styles, Ujedinjeno Kraljevstvo, 6. august 1975) fiktivni je lik iz romana Agathe Christie i jedan od najpoznatijih detektiva svih vremena. Njegov lik se pojavljuje u 33 romana i preko 50 kratkih priča, objavljenih u periodu između 1920. i 1975. godine. Jedan je od najpoznatijih likova ikad stvorenih te se pojavljuje u radio dramama, serijama i filmovima. Ulogu Hercula Poirota su tumačili mnogi glumci između ostalih: John Moffatt, Albert Finney, Peter Ustinov, Ian Holm, Tony Randall, Alfred Molina i svakako najpoznatiji David Suchet.

Kao i mnoštvo detektiva u ranim danima kriminologije i kriminalistike (uključujući detektive kao što su Sherlock Holmes, gospođica Marple i Otac Brown), Poirot je neoženjen. Ljubav njegovog života, grofica Vera Rossakoff, pojavljuje se u kratkim pričama Dvostruki trag, Hvatanje Kerbera, Herkulovi podvizi, te romanu Velika četvorka.

Pregled
Utjecaji
Poirotovo ime izvedeno je iz imena drugih dvaju izmišljenih detektiva: Herculea Popeaua Marie Belloc Lowndes i g. Poirota Franka Howela Evansa, penzionisanog belgijskog policajca koji živi u Londonu. Poirot je rođen u Belgiji, gdje je radio kao policajac, ali se za vrijeme Prvog svjetskog rata preselio u Englesku i počeo karijeru privatnog detektiva. Poirot je poznat po niskom rastu, jajolikoj glavi, mačkolikim zelenim očima, brčićima, odjevnim ritualima, opsesijom za redom, metodama rješavanja slučaja tako da otkriva što više na bilo koji način. Preferira izučavanje psihologije zločina da otkrije više tragova, kladeći se sa svojim privremenim pomoćnikom i prijateljem Arthurom Hastingsom da može riješiti slučaj samo sjedeći u stolici i koristeći svoje "sive ćelije".

Njegova fiktivna adresa (s vizit-kartice) je 56B Whitehaven Mansions, Sandhurst Square, London W1. Zgrada koja se koristila kao njegov stan nalazi se na Charterhouse Squareu u Londonu.

Značajniji utjecaj na rane priče o detektivu Poirotu imao je Arthur Conan Doyle. U An Autobiography Agatha Christie priznaje: "Ja sam i dalje pisala u tradiciji Sherlocka Holmesa - ekscentričnog detektiva - i pomoćnika marionete, sa detektivom Scotland Yarda inspektorom Jappom, po uzoru na (Doyleovog) Lestradea.Reproducirano kao "Uvod" u knjizi Hercule Poirot: The Complete Short Stories: A Hercule Poirot Collection with Foreword by Charles Todd, "HarperCollins", 2013; . Sa druge strane, Doyle je svoje detektivske priče zasnivao na C. Augusteu Dupinu Edgara Allana Poea, zasnivajući lik Sherlocka Holmesa na Josephu Bellu.

Popularnost
Lik Poirota prvi se put pojavljuje u djelu Misteriozna afera u Stylesu, objavljenom 1920, a posljednji put u djelu Zavjesa objavljenom 1975. Poirot je bio jedini izmišljeni lik kome su objavljene 2 čitulje na naslovnoj stranici The New York Timesa.

Do 1930. Agatha Christie utjelovila je lik Poirota kao "nepodnošljivog", da bi se do 1960-ih lik transformirao u "mrskog, bombastičnog, zamornog, egocentričnog malog kretena", ali je ipak bio omiljen kod javnosti te je Agatha odbila završiti serijal romana njegovim ubistvom, tvrdeći da je njena dužnost proizvoditi ono što javnost voli.

Izgled i ličnost
Kapetan Arthur Hastings prvi opisuje lik Poirota riječima: Bio je jedva viši od 1,5 metara, ali osoba s velikim dostojanstvom. Glava mu je bila u obliku jajeta, a uvijek je sjedio malo nagnut na jednu stranu. Imao je vrlo krute, vojničke brkove. Čak i da mu je cijelo lice bilo pokriveno, vrhovi brkova i rozi vrh nosa bi bili vidljivi.
Urednost njegove odjeće je bila gotovo nevjerovatna, vjerujem da bi čestice prašine na njegovoj odjeći izazvale više bola nego rana od metka. Ipak, ovaj čudni, mali čovjek je svojevremeno bio jedan od najslavnijih članova belgijske policije.</blockquote>
Agatha Christie daje inicijalni opis Poirota u djelu Ubistvo u Orijent Expressu:
Na korak od kupea za spavanje stajao je mladi belgijski poručnik, blistav u uniformi, u razgovoru sa malim čovjekom (Hercule Poirot) umotanim do ušiju od čega ništa nije bilo vidljivo osim rozog vrha nosa i brkova uvrnutih na oba kraja.</blockquote>
U kasnijim djelima, njegova hramavost (hod poput pingvina) se ne spominje, sugerišući time da je možda bila privremena usljed ratnih povreda. Poirot ima zelene oči koje su više puta opisivane blistavim "kao u mačke" i tamnu kosu. Međutim, u mnogim kasnijim ekranizacijama, lik Poirota je prikazani kao proćelav ili ćelav.
Pati od morske bolesti,"Moj stomak nije sretan na moru" i u djelu Smrt u oblacima tvrdi da ga je visinska bolest spriječila da preduhitri ubistvo jer je u to vrijeme spavao.
Bio je posebno osjetljiv prema svom stomaku.
Poirot je izuzetno tačan i nosi džepni sat gotovo do kraja svoje karijere.

 Pojavljivanja 
Poirot se pojavljuje u 33 romana:

 Misteriozna afera u Stylesu
 Ubistvo na igralištu za golf
 Smrt lorda Edgwarea
 Ubistvo Rogera Ackroyda
 Velika četvorka
 Sastanak sa smrću
 Ubistva po abecedi
 Smrt na Nilu
 Zlo pod suncem
 Šupljina
 Bija-baja-buf
 Patriotsko ubistvo
 Božić Herculea Poirota
 Gospođa McGinty je mrtva
 Mačka među golubovima
 Tajna plavog voza
 Ubistvo u Orijent Expressu

 Tragedija u tri čina
 Ko plimu uhvati
 Tajanstveni satovi
 Karte na sto
 Ubistvo u Mesopotamiji
 Smrt u oblacima
 Nijemi svjedok
 Tužni čempres
 Pet praščića
 Glupost mrtvog čovjeka
 Poslije sprovoda
 Slonovi pamte
 Dogodilo se na Dan svih svetih
 Posljednja kuća
 Treća djevojka
 Zavjesa

 Kratke priče 
Također se pojavio i u drami Crna kahva, kao i u sljedećim kratkim pričama:

 The Adventure of the Egyptian Tomb The Jewel Robbery at the Grand Metropolitan The Adventure of the Italian Nobleman The Case of the Missing Will Dead Man's Mirror Yellow Iris The Affair at the Victory Ball The Under Dog The Chocolate Box The Adventure of the Western Star The Tragedy at Marsdon Manor The Adventure of the Cheap Flat The Mystery of Hunter's Lodge The Million Dollar Bond Robbery The Kidnapped Prime Minister The Disappearance of Mr. Davenheim The Veiled Lady, The Lost Mine Murder in the Mews The Incredible Theft Triangle at Rhodes The Mystery of the Baghdad Chest Problem at Sea Nemejski lav Lernejska hidra Arkadijski jelen Erimantski vepar Augijine štale Stimfalske ptice Kretski bik Diomedovi konji Hipolitin pojas Gerionovo stado Hesperidine jabuke Hvatanje Kerbera The Witness for the Prosecution The Red Signal The Fourth Man S.O.S. Where there's a Will The Mystery of the Blue Jar Philomel Cottage Accident The Second Gong Three Blind Mice The Lemesurier Inheritance The Cornish Mystery King of Clubs The Submarine Plans The Adventure of the Clapham Cook The Adventure of the Christmas Pudding The Mystery of The Spanish Chest Four-and-Twenty Blackbirds The Dream, Double Sin Wasp's Nest The Double Clue How Does Your Garden Grow? The Adventure of Johnny Waverly The Third Floor Flat The Theft of the Royal Ruby Plymouth Express The Market Basing Mystery Problem at Pollensa Bay The Harlequin Tea Set The Regatta Mystery The Love Detectives Next to a Dog Magnolia Blossom The House of Dreams The Actress The Edge Christmas Adventure The Sketch The Lonely God Manx Gold Within a Wall While the Light Lasts''

Reference

Vanjski linkovi
 Hercule Poirot Agathe Christie
 Članci o Poirotu 

Kategorija:Fiktivni likovi iz djela Agathe Christie
Kategorija:Fiktivni detektivi
Kategorija:Književni likovi